
	Nr.p.k.
	Projekta redakcija
	Iebildums / Priekšlikums
	Autors

	1.
	Noteikumu konsolidētā versija
3. Pašvaldību ceļus uzskaita attiecīgā pašvaldība un reģistrē valsts sabiedrība ar ierobežotu atbildību "Latvijas Valsts ceļi".
	Iebildums
Lūdzam precizēt Ministru kabineta noteikumu projekta "Grozījumi Ministru kabineta 2017. gada 27. jūnija noteikumos Nr. 361 "Pašvaldību ceļu un ielu reģistrācijas un uzskaites kārtība"" (turpmāk – projekts) 2. punktā ietverto Ministru kabineta 2017. gada 27. jūnija noteikumu Nr. 362 "Pašvaldību ceļu un ielu reģistrācijas un uzskaites kārtība" (turpmāk – Noteikumi) 3. punktu, ņemot vērā to, ka likuma "Par autoceļiem" 8. panta otrā daļa pilnvaro Ministru kabinetu noteikt arī pašvaldību ielu reģistrācijas un uzskaites kārtību, kā arī Noteikumi paredz pašvaldību ielu reģistrācijas un uzskaites kārtību.
Piedāvātā redakcija
-
	Linda Upīte (TM)

	2.
	Noteikumu konsolidētā versija
6.12. pašvaldības ceļa unikālo identifikatoru piešķir norādot ceļa grupu, ceļa apkalpojošo novadu skaitu, teritoriālā iedalījuma vienības klasifikatora kodu un ceļa numerāciju augošā secībā, sākot no 0001.
	Iebildums
Projekta 6. punktā ietvertais Noteikumu 6.12. apakšpunkts paredz, kā tiek piešķirts pašvaldības ceļa unikālais identifikators. Ņemot vērā to, ka no Noteikumu teksta izriet, ka reģistrētas tiek arī pašvaldības ielas, lūdzam precizēt projekta 6. punktā ietverto 6.12. apakšpunktu, attiecinot to arī uz pašvaldības ielām, vai papildināt projektu ar regulējumu, kurā būtu noteikts, kā tiek piešķirts pašvaldības ielas unikālais identifikators. Vienlaikus vēršam uzmanību uz to, ka projekta 15. punktā ietvertajā Noteikumu 16. punktā ir minēts arī pašvaldības ielas identifikators.
Piedāvātā redakcija
-
	Linda Upīte (TM)

	3.
	Noteikumu konsolidētā versija
16. Līdz 2025. gada 1. janvārim pašvaldības sagatavo un iesniedz valsts sabiedrībā ar ierobežotu atbildību "Latvijas Valsts ceļi" dokumentus nereģistrēto pašvaldības ceļu un ielu reģistrēšanai šajos noteikumos noteiktajā kārtībā, kā arī aktualizētu informāciju par pašvaldību ceļiem un ielām, tostarp par velosipēdu ceļiem, gājēju ceļiem, gājēju un velosipēdu ceļiem un kopīgiem gājēju un velosipēdu ceļiem, norādot katra pašvaldības ceļa un ielas identifikatoru, kas ietver informāciju par administratīvo teritoriju, funkciju, ceļa nozīmi un kārtas skaitli administratīvās teritorijas vienībā.
	Iebildums
Projekta 15. punktā ietvertajā Noteikumu 16. punktā ir norādīts, kādu informāciju ietver pašvaldības ceļa un ielas identifikators. Vēršam uzmanību uz to, ka minētā informācija atšķiras no tās informācijas, kādu paredz projekta 6. punktā ietvertais Noteikumu 6.12. apakšpunkts. Ņemot vērā to, ka visticamāk nav plānots ieviest divus dažādus pašvaldības ceļa un ielas identifikatorus, lūdzam projekta 15. punktā ietvertajā Noteikumu 16. punktā noteikto saskaņot ar projekta 6. punktā ietvertajā Noteikumu 6.12. apakšpunktā noteikto.
Piedāvātā redakcija
-
	Linda Upīte (TM)

	4.
	Noteikumu konsolidētā versija
 ___________________________ pašvaldības  ceļu un ielu saraksts
	Iebildums
Lūdzam precizēt projekta 1. pielikumā ietverto Noteikumu 1. pielikuma tabulu, ņemot vērā to, ka Noteikumu 5.1. apakšpunkts paredz sagatavot pašvaldības ceļu un ielu sarakstu, savukārt projekta 1. pielikumā ietvertajā Noteikumu 1. pielikuma tabulā ir ietvertas prasības, kas norādāmas tikai attiecībā uz pašvaldības ceļiem. Vēršam uzmanību uz to, ka projekta 1. pielikumā ietvertajai Noteikumu 1. pielikuma tabulai līdzīgs regulējums par pašvaldības ielām paredzēts Noteikumu 2. pielikumā, kas tiek svītrots saskaņā ar projekta 17. punktu.
Piedāvātā redakcija
-
	Linda Upīte (TM)

	5.
	Noteikumu konsolidētā versija
 Iesniegums izmaiņu veikšanai pašvaldību ceļu un ielu reģistrā
	Iebildums
Lūdzam precizēt projekta 2. pielikumā ietverto Noteikumu 3. pielikumu, ņemot vērā to, ka Noteikumu III nodaļa paredz, ka izmaiņas var tikt veiktas arī pašvaldības ielu datos, kā arī Noteikumos ir minēts pašvaldību ceļu un ielu reģistrs. Vēršam uzmanību uz to, ka projekta 2. pielikumā ietvertajā Noteikumu 3. pielikumā ir paredzēts ietvert informāciju tikai par pašvaldības ceļu, lai gan Noteikumu III nodaļa paredz, ka izmaiņas var tikt veiktas arī pašvaldības ielu datos.
Piedāvātā redakcija
-
	Linda Upīte (TM)

	6.
	Anotācija (ex-ante)
1.3. Pašreizējā situācija, problēmas un risinājumi
	Priekšlikums
Lūdzu papildināt anotāciju ar skaidrojumu par šo rindkopu: "Vienlaikus vēršam uzmanību, ka Ministru kabineta 2014. gada 14. oktobra noteikumu Nr. 633 "Autoceļu un ielu būvnoteikumi" 188. punkts noteic, ka īpašnieks vai, ja tāda nav, tiesiskais valdītājs atbilstoši Nekustamā īpašuma valsts kadastra likumā noteiktajam pēc būves pieņemšanas ekspluatācijā iesniedz Valsts zemes dienestā datu reģistrācijai vai aktualizācijai Nekustamā īpašuma valsts kadastra informācijas sistēmā aktu par būves pieņemšanu ekspluatācijā un izpildmērījuma plānu, izņemot gadījumu, ja attiecīgā informācija un dati pieejami būvniecības informācijas sistēmā. Līdz ar to jautājums par pašvaldības ceļu un ielu reģistrēšanu Nekustamā īpašuma valsts kadastra informācijas sistēmā attiecināms uz tiem pašvaldību ceļiem un ielām, kas nav reģistrēti Nekustamā īpašuma valsts kadastra informācijas sistēmā atbilstoši Ministru kabineta 2014. gada 14. oktobra noteikumu Nr. 633 "Autoceļu un ielu būvnoteikumi" 188. punktam."
Ja šajā rindkopā ir ietverts, ka jāiesniedz dokumenti to ceļu aktualizācijai, kas reģistrēti Nekustamā īpašuma valsts kadastra informācijas sistēmā, piemēram, uz deklarācijas pamata vai uz citu ziņu pamata (piemēram, būvju kadastrālās uzmērīšanas rezultātā), tad lūdzam šo rindkopu attiecīgi šādi precizēt.
Piedāvātā redakcija
-
	Evita Lujāne (VZD)

	7.
	Noteikumu konsolidētā versija
9. Valsts sabiedrība ar ierobežotu atbildību "Latvijas Valsts ceļi" pārbauda pašvaldības iesniegtos dokumentus un reģistrē pašvaldības ceļus un ielas. Informāciju par reģistrētajiem pašvaldību ceļiem un ielām valsts sabiedrība ar ierobežotu atbildību "Latvijas Valsts ceļi" apkopo elektroniski.
	Priekšlikums
Lūdzam papildināt noteikumu 9. punktu aiz vārdiem "reģistrē pašvaldības ceļus un ielas" ar vārdiem "pašvaldības ielu un ceļu reģistrā", jo noteikumu 9. punktā līdzīgi kā citās noteikumu normās ir nepieciešama informācija, kur reģistrē pašvaldības ceļus un ielas.
Piedāvātā redakcija
"9. Valsts sabiedrība ar ierobežotu atbildību "Latvijas Valsts ceļi" pārbauda pašvaldības iesniegtos dokumentus un reģistrē pašvaldības ceļus un ielas pašvaldības ielu un ceļu reģistrā. Informāciju par reģistrētajiem pašvaldību ceļiem un ielām valsts sabiedrība ar ierobežotu atbildību "Latvijas Valsts ceļi" apkopo elektroniski."
	Evita Lujāne (VZD)

	8.
	Noteikumu konsolidētā versija
10. Ja, pārbaudot pašvaldības iesniegtos dokumentus par pašvaldības ceļu un ielu reģistrāciju, valsts sabiedrība ar ierobežotu atbildību "Latvijas Valsts ceļi" konstatē neatbilstības iesniegtajos datos, valsts sabiedrība ar ierobežotu atbildību "Latvijas Valsts ceļi" informē pašvaldību par konstatētajām neatbilstībām un par nepieciešamību iesniegt precizētus datus.
	Priekšlikums
Lūdzam papildināt noteikumu 10. punktu aiz vārdiem "precizētus datus" ar vārdiem "un nosaka termiņu, kādā neatbilstības jānovērš un precizētie dokumenti atkārtoti jāiesniedz reģistrācijai", jo noteikumu 10. punktu nepieciešams papildināt ar termiņu, kādā neatbilstības nepieciešams novērst.
Piedāvātā redakcija
"10. Ja, pārbaudot pašvaldības iesniegtos dokumentus par pašvaldības ceļu un ielu reģistrāciju, valsts sabiedrība ar ierobežotu atbildību "Latvijas Valsts ceļi" konstatē neatbilstības iesniegtajos datos, valsts sabiedrība ar ierobežotu atbildību "Latvijas Valsts ceļi" informē pašvaldību par konstatētajām neatbilstībām un par nepieciešamību iesniegt precizētus datus un nosaka termiņu, kādā neatbilstības jānovērš un precizētie dokumenti atkārtoti jāiesniedz reģistrācijai."
 
	Evita Lujāne (VZD)

	9.
	Noteikumu konsolidētā versija
13. Ja, pārbaudot pašvaldības iesniegtos dokumentus par izmaiņu veikšanu pašvaldību ceļu un ielu reģistrā vai veicot pārbaudi par pašvaldību ceļu un ielu reģistrā reģistrētajiem pašvaldību ceļiem, valsts sabiedrība ar ierobežotu atbildību "Latvijas Valsts ceļi" konstatē neatbilstības faktiskajai situācijai, valsts sabiedrība ar ierobežotu atbildību "Latvijas Valsts ceļi" informē pašvaldību par konstatētajām neatbilstībām un nosaka termiņu, kādā neatbilstības jānovērš un precizētie dokumenti atkārtoti jāiesniedz reģistrācijai.
	Priekšlikums
Papildināt noteikumu 13. punktu aiz vārda "ceļiem" ar vārdiem "vai ielām", jo šī norma attiecas arī uz pašvaldību ceļu un ielu reģistrā reģistrētajām ielām.
Piedāvātā redakcija
13. Ja, pārbaudot pašvaldības iesniegtos dokumentus par izmaiņu veikšanu pašvaldību ceļu un ielu reģistrā vai veicot pārbaudi par pašvaldību ceļu un ielu reģistrā reģistrētajiem pašvaldību ceļiem vai ielām, valsts sabiedrība ar ierobežotu atbildību "Latvijas Valsts ceļi" konstatē neatbilstības faktiskajai situācijai, valsts sabiedrība ar ierobežotu atbildību "Latvijas Valsts ceļi" informē pašvaldību par konstatētajām neatbilstībām un nosaka termiņu, kādā neatbilstības jānovērš un precizētie dokumenti atkārtoti jāiesniedz reģistrācijai.
	Mareks Ķuze (VZD)

	10.
	Noteikumu konsolidētā versija
14.2. nav novērstas, valsts sabiedrība ar ierobežotu atbildību "Latvijas Valsts ceļi" rakstiski informē attiecīgo pašvaldību, ka izmaiņas pašvaldību ceļu un ielu reģistrā nereģistrē un ka pašvaldības ceļu vai ielu izslēdz no pašvaldības ceļu un ielu reģistra līdz brīdim, kamēr neatbilstības tiek novērstas.
	Priekšlikums
Aicinām projekta 14. punktā ietvertajā Noteikumu 14.2. apakšpunktā vārdu "rakstiski" aizstāt ar vārdu "rakstveidā".
Piedāvātā redakcija
-
	Linda Upīte (TM)

	11.
	Noteikumu konsolidētā versija
 ___________________________ pašvaldības  ceļu un ielu saraksts
	Priekšlikums
Lūdzam papildināt informāciju noteikumu 1. pielikuma tabulā un tās piezīmēs ne tikai par ceļu, bet arī par ielu, jo šie noteikumi nosaka gan ceļu, gan ielu reģistrāciju un uzskaiti.
Piedāvātā redakcija
-
	Mareks Ķuze (VZD)

	12.
	Noteikumu konsolidētā versija
 Iesniegums izmaiņu veikšanai pašvaldību ceļu un ielu reģistrā
	Priekšlikums
Lūdzam papildināt noteikumu 3. pielikumu ar informāciju tabulā un tās piezīmēs ne tikai par ceļu, bet arī par ielu, jo šie noteikumi nosaka gan ceļu, gan ielu reģistrāciju un uzskaiti.
Piedāvātā redakcija
-
	Mareks Ķuze (VZD)



